smcproject/ml-wiki-sentences huggingface dataset:
"The powerful illustrious and brave King, the famous Purnawarman (of the) Tarumanagara (kingdom) whose (print of the) foot soles are the same (as those of) God Vishnu."
Ciaruteun inscription .
സമീപത്ത് സ്ഥിതി ചെയ്യുന്ന പ്രസസ്തി കെബൺ കോപ്പി  I, തെലാപ്പക് ഗഡ്ജ കല്ലും രണ്ട് വലിയ ആനയുടെ പാദങ്ങൾ കൊത്തുപണി ചെയ്തിരിക്കുന്നു.
ഐരാവതം എന്ന ആനയുടെ കാൽപ്പാദങ്ങൾ ( ഇന്ദ്രൻ സവാരി ചെയ്യാൻ ഉപയോഗിച്ചിരുന്ന ആന) തരുമനഗര രാജാവിൻറേതായിരുന്നു എന്ന് ലിഖിതങ്ങളിൽ വായിക്കുന്നു.
പൂർണവർമൻ രാജാവിന്റെയും അദ്ദേഹത്തിന്റെ തരുമനഗര സാമ്രാജ്യത്തിന്റെയും സാന്നിദ്ധ്യത്തെക്കുറിച്ച് മാത്രം ലിഖിതങ്ങളിൽ കാണുന്നു.
ചരിത്രപരമായ ചൈനീസ് ഉറവിടങ്ങളുമുണ്ട്.
ഇന്ത്യയ്ക്കും ചൈനയ്ക്കും ഇടയിലുള്ള മേഖലയിൽ തരുമനഗരത്തിൻറെ വിപുലീകൃത വ്യാപാരവും നയതന്ത്രബന്ധവും വ്യാപിപ്പിച്ചിരുന്നു.
528 മുതൽ 669 വരെയുള്ള കാലയളവിൽ തരുമനഗരയിൽ നിന്ന് ചൈനീസ് ദർബാറിലേക്ക് അവരുടെ എംബസി അയച്ചു.
സുയി രാജവംശത്തിന്റെ കാലഘട്ടത്തിലാണ് ഈ രാജ്യം പരാമർശിക്കപ്പെടുന്നത്.
ടു ലോ-മോ രാജാവിന്റെ (Taruma) രാജാവ് 528 ലും 535 ലും ചൈനയിൽ നയതന്ത്ര ദൌത്യസംഘത്തെ അയച്ചിരുന്നു.
രാജ്യം ചൈനയുടെ തെക്കുഭാഗത്തായി സ്ഥിതിചെയ്യുന്നുവെന്നാണ് ഇത് സൂചിപ്പിക്കുന്നത്.
666-ലും 669-ലും താങ് രാജവംശത്തെക്കുറിച്ചുള്ള വിവരണങ്ങൾ ടു-ലോ-മായുടെ ദൂതന്മാർ ടാങ് ദർബാർ സന്ദർശിച്ചു.
പാശ്ചാത്യ ജാവ മേഖലയിലെ നാലാം നൂറ്റാണ്ടിലെ പല ലിഖിതങ്ങളിലും തരുമനാഗര എന്ന പേര് കണ്ടെത്തിയിട്ടുണ്ട്.
ചൈനീസ് ചരിത്രരേഖ "ടു ലോ-മാ, ടു -ലോ-മോ" എന്ന പേരിൽ ചൈനീസ് ഭാഷയിൽ തരുമനഗരയുടെ ചൈനീസ് ഉച്ചാരണം നിർവ്വചിക്കുന്നു.
തരുമാനാഗര എന്നാൽ തരുമ സാമ്രാജ്യം എന്നാണർത്ഥം.
"തരുമ " എന്ന പേര് വെസ്റ്റ് ജാവയിലെ സിതാറും നദിയുമായി ബന്ധിപ്പിച്ചിരിക്കുന്നു.
സുഡാനീസ് ഭാഷയിൽ സി എന്നാൽ വെള്ളം അല്ലെങ്കിൽ നദി, താരും നീലം ചെടിയെന്നുമാണറിയപ്പെടുന്നത്.
ഇൻഡിഗോ ഡൈയിംഗ് പിഗ്മെന്റ് സൃഷ്ടിക്കുന്നതിനാവശ്യമായ ഇൻഡിഗോ പ്ലാന്റിന്റെ പ്രാദേശിക നാമം താരും ആണ്.
ഇതും കാണുക ഇൻഡോനേഷ്യയുടെ ചരിത്രം ജാവയുടെ സാമ്രാജ്യങ്ങളുടെ പട്ടിക അവലംബം ബിബ്ലിയോഗ്രഫി Book Nusantara, Chapter II, Sub-chapter 3 (page 159 – 162) Edi S. Ekadjati, Kebudayaan Sunda Zaman Pajajaran, Jilid 2, Pustaka Jaya, 2005 (1915, “Maharadja Cri Djajabhoepathi, Soenda’s Oudst Bekende Vorst”, TBG, 57. Batavia: BGKW, page 201-219)
6°20′S 106°54′E ﻿ / ﻿ 6.333°S 106.900°E ﻿ / -6.333; 106.900
തരുവണ ഇംഗ്ലീഷ് വിലാസം https://ml.wikipedia.org/wiki/Tharuvana ഈ ലേഖനമോ അഥവാ ഈ ലേഖന ഭാഗമോ ഒരു പക്ഷേ മറ്റേതെങ്കിലും സ്രോതസ്സിൽ നിന്നും പകർത്തി എഴുതിയതാകാം അങ്ങനെയെങ്കിൽ ഇത് വിക്കിപീഡിയയുടെ പകർപ്പവകാശ നയങ്ങൾക്ക് എതിരാണ് .
സ്വതന്ത്ര പകർപ്പവകാശമില്ലാത്ത എല്ലാ http://ml.sciencegraph.net/wiki/%E0%B4%A4%E0%B4%B0%E0%B5%81%E0%B4%B5%E0%B4%A3 ( Duplication Detector report · CopyVios ) നീക്കംചെയ്തോ അല്ലെങ്കിൽ  സ്വന്ത്രപകർപ്പവകാശ നിബന്ധനയുള്ള ഉള്ളടക്കമാണെങ്കിൽ അതിന് മതിയായ കടപ്പാട് രേഖപ്പെടുത്തിയോ ഈ ലേഖനം തിരുത്തി ഉറവിടം അവലോകനം ചെയ്ത് പരിഹരിക്കുക, അല്ലാത്ത പക്ഷം ഈ താൾ നീക്കം ചെയ്യാൻ നിർദ്ദേശിക്കുക.
തരുവണ ജംഗ്ഷൻ
വയനാട് ജില്ലയിലെ മാനന്തവാടി താലൂക്കിൽ മാനന്തവാടി ബ്ലോക്കിൽ ഉൾപ്പെട്ട വെള്ളമുണ്ട പഞ്ചായത്തിലെ ഒരു ചെറു പട്ടണമാണ് തരുവണ .
മാനന്തവാടി നഗരത്തിലേക്കു നയിക്കുന്ന പാതയിലെ ഒരു കവലയാണിത്.
"തരു" + "അണ" എന്ീ രണ്ട് വാക്കുകൾ കൂടിച്ചേർന്ന് ഉണ്ടായതാണ് തരുവണ എന്ന പേര് എന്നു വിശ്വസിക്കപ്പെടുന്നു.
പ്രാചീന കാലത്ത് ഇവിടെ നികുതി പിരിവ് ഉണ്ടായിരുന്നു.
അക്കാലത്തെ പണത്തിനു അണ എന്ന് പറയാറുണ്ടായിരുന്നു.
ഈ കാലഘട്ടത്തിൽ ഇതുവഴി സാധനങ്ങൾ കടത്തിക്കൊണ്ടുപോകണമെങ്കിൽ ചുങ്കം (അണ) കൊടുക്കണം.
അങ്ങനെയാണ് തരു അണ (കാഷ് തരൂ) തരുവണ ആയി മാറിയത് എന്നാണ് സങ്കൽപ്പം.
ഇപ്പോൾ ഇവിടം ഒരു പ്രധാനപ്പെട്ട മൂന്നും കൂടിയ നിരത്താണ്.
അവലംബം പുറത്തുനിന്നുള്ള കണ്ണികൾ മാനന്തവാടി ബ്ലോക്ക് പഞ്ചായത്ത് (വയനാട്) മെമ്പറുടെ വിവരങ്ങൾ ( 2015) Ramayanas of Wayanad Why the rest of India should read Wayanad adivasis’ retelling of the Ramayana Villages
തരൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Tharur_Gramapanchayath തരൂർ തരൂർ 10°40′N 76°29′E ﻿ / ﻿ 10.66°N 76.48°E ﻿ / 10.66; 76.48 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 34.27 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 23046 ജനസാന്ദ്രത 672/ ച.
പാലക്കാട്  ജില്ലയിലെ ആലത്തൂർ താലൂക്കിൽ ആലത്തൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ തരൂർ ഗ്രാമപഞ്ചായത്ത് .
തരൂർ ഒന്ന്, തരൂർ രണ്ട് എന്നീ വില്ലേജുകളിലായി വ്യാപിച്ചു കിടക്കുന്ന ഈ പഞ്ചായത്തിന് 34.72 ചതുരശ്ര കിലോമീറ്റർ വിസ്തീർണ്ണമുണ്ട്.
തരൂർ പഞ്ചായത്തിന്റെ അതിരുകൾ വടക്കുഭാഗത്ത് പെരുങ്ങോട്ടുകുറുശ്ശി , കുത്തന്നൂർ , തിരുവില്വാമല പഞ്ചായത്തുകളും തെക്കുഭാഗത്ത് ഗായത്രിപുഴയും കാവശ്ശേരി പഞ്ചായത്തും കിഴക്കുഭാഗത്ത് കാവശ്ശേരി, എരിമയൂർ , പഞ്ചായത്തുകളും പടിഞ്ഞാറുഭാഗത്ത് ഗായത്രിപുഴയുമാണ്.
തരൂർ ശ്രീ കൃഷ്ണ ക്ഷേത്രമാണ് ഇവിടുത്തെ ഒരു ഹൈന്ദവ ആരാധനാകേന്ദ്രം.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ തരൂർ ഗ്രാമപഞ്ചായത്ത് Archived 2016-03-04 at the Wayback Machine .
തരുണി സച്ച്ദേവ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Taruni_Sachdev
ഇന്ത്യൻ ചലച്ചിത്ര-പരസ്യ ബാലതാരമായിരുന്നു തരുണി സച്ച്ദേവ് .
വിനയൻ സംവിധാനം ചെയ്ത വെള്ളിനക്ഷത്രം , സത്യം എന്നീ മലയാള സിനിമകളിൽ അഭിനയിച്ചിട്ടുണ്ട്.
അമിതാഭ് ബച്ചൻ പ്രധാനവേഷം ചെയ്ത പാ എന്ന ചിത്രത്തിലും നിരവധി പരസ്യചിത്രകളിലും അഭിനയിച്ചിട്ടുണ്ട്.
അഭിനയിച്ച ചലച്ചിത്രങ്ങൾ Year Film Co-stars Director Role Language Notes 2003 കോയി മിൽ ഗയ ഋത്വിക് റോഷൻ രാകേഷ് റോഷൻ ഹിന്ദി 2004 വെള്ളിനക്ഷത്രം പൃഥ്വിരാജ് വിനയൻ അമ്മുക്കുട്ടി മലയാളം ഭയാനക വേഷം 2004 സത്യം പൃഥ്വിരാജ് , പ്രിയാമണി വിനയൻ ചിന്നുക്കുട്ടി മലയാളം 4 ദേശീയപുരസ്കാരങ്ങൾ ചലച്ചിത്രത്തിന് ലഭിച്ചു.
2012 മേയ് 14-ന് നേപ്പാളിലുണ്ടായ വിമാനാപകടത്തിലാണ് തരുണി മരിക്കുന്നത്.
മരണസമയത്ത് 14 വയസ്സേ ഉണ്ടായിരുന്നുള്ളൂ.
മൂന്നുജോലിക്കാരും 16 ഇന്ത്യൻ വിനോദസഞ്ചാരികളും രണ്ട് ഡാനിഷ് പൗരന്മാരുമാണ് വിമാനത്തിലുണ്ടായിരുന്നത്.
പൊഖാരയിൽ നിന്നും മുസ്താങിലെ ജോംസോങ്ങ് വിനോദസഞ്ചാരമേഖലയിലേക്ക് പോവുകയായിരുന്ന വിമാനമാണ് തകർന്നു വീണത്.
തരുണിയുടെ അമ്മ ഗീത സച്‌ദേവും അപകടത്തിൽ കൊല്ലപ്പെട്ടു.
തരുണീ ഞാനെന്തു ചെയ്‌വൂ
സ്വാതി തിരുനാൾ തൃപുട താളത്തിൽ ദ്വിജാവന്തി രാഗത്തിൽ ചിട്ടപ്പെടുത്തിയ ഒരു മലയാള പദമാണ് തരുണീ ഞാനെന്തു ചെയ്‌വൂ.
വിരഹമാണു പദത്തിന്റെ കേന്ദ്രരസം വരികൾ
തരുണീ ഞാനെന്തു ചെയ്‌വൂ ഹന്ത മാമക ദയിതനെന്നെ മറന്നോ!
സരസിജത്തിനെ വെല്ലുമാനനം കാണ്മതും സരസവചനാമൃതം കേൾപ്പതുമെന്നു ഞാൻ!
ഈവണ്ണം വരുമെന്നയ്യോ നിദ്രയിൽ പോലു- മേതും നിനച്ചവളല്ലേ!
ഈ വസുമതിയതിൽ വാഴും മാനിനിമാരി- ലേവമോ മമ ശിരസി വിധിലിഖിതം പുറത്തേക്കുള്ള കണ്ണികൾ ഐശ്വര്യ വിദ്യ രഘുനാഥിന്റെ ആലാപനം അവലംബം ↑ http://www.swathithirunal.in/htmlfile/360.htm
തരുവണ അബ്ദുല്ല മുസ്‌ലിയാർ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) [[]] [[]]
പ്രമുഖ മത പണ്ഡിതനും സമസ്ത കേന്ദ്ര മുശാവറ അംഗവുമായിരുന്നു തരുവണ അബ്ദുല്ല മുസ്‌ലിയാർ .
2012 ജൂൺ 17 ന് അദ്ദേഹം അന്തരിച്ചു.
സമസ്ത കേരള ഇസ്‌ലാം മതവിദ്യാഭ്യാസബോർഡ്, സുന്നി വിദ്യാഭ്യാസബോർഡ്, സമസ്ത കേരള സുന്നിയുവജനസംഘം, സമസ്ത കേരള ജംഇയ്യത്തുൽ മുഅല്ലിമീൻ എന്നീ സംഘടനകളുടെ സ്ഥാപകാംഗമായി പ്രവർത്തിച്ചിട്ടുണ്ട്.
മദ്രസ്സ വിദ്യാഭ്യാസ സിലബസ് തയ്യാറാക്കിയതിൽ പ്രമുഖ പങ്കുവഹിച്ചു.
പ്രഭാഷകനും കവിയും ഗ്രന്ഥകാരനുമായിരുന്നു.
സ്വാതന്ത്ര്യസമരകാലത്ത് വയനാട്ടിൽ ദേശീയപ്രസ്ഥാനങ്ങളുമായി സഹകരിച്ചു പ്രവർത്തിച്ചു.
ജനനം: 1927 ജൂലൈ 7ന് തരുവണയിൽ കുട്ടപ്പറമ്പൻ അഹ്മദ് മർയം ദമ്പതികളുടെ നാലു മക്കളിൽ രണ്ടാമൻ.
മരണം:
1433 റജബ് 26 (2012 ജൂൺ 17)
ഖബർ:
മലപ്പുറം ജില്ലയിലെ അരീക്കോടിനടുത്ത് പത്തനാപുരം മസ്ജിദ് ഖബർസ്ഥാനിൽ കൃതികൾ 'തജ്‌വീദുത്തിലാവ:' (ഇസ്‌ലാം മത വിദ്യാഭ്യാസ ബോർഡിന്റെ ആദ്യ, ഖുർആൻ പാരായണനിയമ പാഠപുസ്തകം) 'സന്ദർശകർക്കൊരു വഴികാട്ടി'(വയനാട് ജില്ലയിലെ 29 മഹാരഥൻമാരുടെ മഖാമുകളെക്കുറിച്ചുള്ള ഹൃസ്വ വിവരണം) 'മുവാഫിഖും മസ്ബൂഖും' 'പവിഴങ്ങൾ'(നഫാഇസുദ്ദുറർ വ്യാഖ്യാനം) 'സാദൂൻ യസീർ ലിയൗമിൽ അസീർ' 'ബുറാഖിൻ പുറത്ത്' الضياء والسراج لتلاوة خبر الإسراء والمعراج
(മിഅ്റാജ് മൗലിദ്) منحة النورية في ذكر بعض مناقب الدرة الشرونورية
(വടകര മമ്മദാജി തങ്ങൾ (റ) മൗലിദ്) مواهب الولي الأكبر على جمع مناقب الشيخ علي أكبر
(വാരാമ്പറ്റ ദില്ലിക്കോയ തങ്ങൾ എന്ന പേരിൽ അറിയപ്പെടുന്ന ശൈഖ് അലി അക്ബർ (റ) മൗലിദ്) അജ്മീർ തവസ്സുൽ പദ്യം വടകര മമ്മദാജി(റ), വയനാട്ടിലെ പൗരപ്രമുഖനായിരുന്ന ആലിഹാജി എന്നവരെ ക്കുറിച്ചുള്ള അനുശോചന കാവ്യങ്ങൾ പുരസ്കാരങ്ങൾ 2011-ലെ സൗദി നാഷണൽ രിസാല സ്റ്റഡി സർക്കിൾ സമ്മാനിച്ച 'മഖ്ദൂം അവാർഡ്' അവലംബം
സ്മരണിക: തരുവണ ഉസ്താദ് ത്യാഗത്തിന്റെ ഒറ്റയടിപ്പാതകൾ published by I.P.C Areacode Majma'2013 june/ പുറം കണ്ണികൾ ↑
തരുൺ ഗൊഗൊയ് ഇംഗ്ലീഷ് വിലാസം https://ml.wikipedia.org/wiki/Tarun_Kumar_Gogoi
അസമിലെ പ്രമുഖ കോൺഗ്രസ് (ഐ) നേതാക്കളിലൊരാളും മുൻ മുഖ്യമന്ത്രിയുമായിരുന്നു തരുൺ കുമാർ ഗൊഗൊയി എന്ന തരുൺ ഗൊഗൊയി (ജനനം: 1936 ഏപ്രിൽ  1).
2020 നവംബർ 23 ന് അദ്ദേഹം അന്തരിച്ചു.
അസമിലെ ജോർഹാട് ജില്ലയിൽ പെട്ട റാൺഗജനിൽ ഡോക്ടർ കമലേശ്വർ ഗൊഗൊയിയുടെയും ഉഷ ഗൊഗൊയിയുടെയും ജനിച്ച തരുൺ ജോർഹാട് ഗവണ്മെന്റ് ബോയ്സ് സ്കൂളിൽ നിന്ന് പ്രാഥമിക വിദ്യാഭ്യാസവും ജെ.ബി കോളേജിൽ നിന്ന് ആർട്സ്, നിയമബിരുദങ്ങളും നേടി.
യൂത്ത് കോൺഗ്രസ് നേതാവായാണ് തരുൺ ഗൊഗൊയി തന്റെ രാഷ്ട്രീയ ജീവിതം ആരംഭിച്ചത്.
ഈ യുവപ്രതിഭയുടെ കഴിവുകൾ തിരിച്ചറിഞ്ഞ കോൺഗ്രസ് (ഐ) -യുടെ അനിഷേധ്യ നേതാവായിരുന്ന ഇന്ദിരാ ഗാന്ധി സംസ്ഥാനത്തെ യൂത്ത് കോൺഗ്രസ് പ്രവർത്തനങ്ങളുടെ ചുമതല ഗൊഗൊയിയെ ഏൽപ്പിച്ചു.
1971-ലെ ലോക്‌സഭ തെരഞ്ഞെടുപ്പിൽ ജോർഹാട്  മണ്ഡലത്തിൽ നിന്ന് മത്സരിച്ച ഗൊഗൊയി വിജയം നേടി അഞ്ചാം ലോക്‌സഭയിലെ അംഗമായി.
പിന്നീട് 1977-ലും 1983-ലും നടന്ന തെരഞ്ഞെടുപ്പുകൾക്ക് ശേഷം രൂപീകരിക്കപ്പെട്ട ആറും ഏഴും ലോക്‌സഭകളിലും ജോർഹാട്  മണ്ഡലത്തെ പ്രതിനിധീകരിച്ചത്  ഗൊഗൊയി തന്നെയായിരുന്നു.
ഇതിനിടെ 1976-ൽ ഓൾ ഇന്ത്യാ കോൺഗ്രസ് കമ്മറ്റിയുടെ ജോയിന്റ് സെക്രട്ടറി സ്ഥാനത്തേക്കും 1985-ൽ ഓൾ ഇന്ത്യാ കോൺഗ്രസ് കമ്മറ്റി (ഐ)യുടെ ജനറൽ സെക്രട്ടറി സ്ഥാനത്തേക്കും അദ്ദേഹം നിയമിതനായി.
1986 മുതൽ 1990 വരെയുള്ള കാലഘട്ടത്തിൽ അസം പ്രദേശ് കോൺഗ്രസ് കമ്മറ്റിയുടെ പ്രസിഡണ്ട് സ്ഥാനം ഗൊഗൊയി വഹിച്ചിരുന്നു .
1991-ൽ കാളിയബോർ മണ്ഡലത്തിൽ നിന്നും പത്താം ലോക്‌സഭയിലെത്തിയ അദ്ദേഹം 1991 മുതൽ 1993 വരെ ഭക്ഷ്യ വകുപ്പിന്റെയും 1993 മുതൽ 1995 വരെ ഭക്ഷ്യ സംസ്കരണ വകുപ്പിന്റെയും സ്വതന്ത്ര ചുമതലയുള്ള മന്ത്രിയായിരുന്നു.
1997-1998ൽ മാർഗ്‌ഹെരിത് നിയമസഭാ മണ്ഡലത്തിൽ നിന്നുള്ള പ്രതിനിധിയായി അസം നിയമസഭയിൽ തന്റെ സാന്നിധ്യം അറിയിച്ച ഗൊഗൊയി വീണ്ടും 1998-ലും 1999-ലും കാളിയബോർ ലോക്‌സഭാ മണ്ഡലത്തിൽ നിന്നുള്ള പ്രതിനിധിയായി യഥാക്രമം പന്ത്രണ്ടും പതിമൂന്നും ലോക്‌സഭകളിലെ  അംഗമായിരുന്നു.
2001 മേയ് 17-ന് അദ്ദേഹം അസം മുഖ്യമന്ത്രി സ്ഥാനത്തേക്ക് തെരഞ്ഞെടുക്കപ്പെട്ടു.
2006-ൽ നടന്ന നിയമസഭാ തെരഞ്ഞെടുപ്പിലും കോൺഗ്രസ് (ഐ) തന്നെ സംസ്ഥാനത്ത് ഭൂരിപക്ഷം മണ്ഡലങ്ങളിലും വിജയിച്ചതിനാൽ തരുൺ ഗൊഗൊയിക്ക് മുഖ്യമന്ത്രി സ്ഥാനം നിലനിർത്താനായി.
ഈ നിയമസഭയുടെ അവസാന കാലത്ത്  ഗൊഗൊയിയുടെ നേതൃത്വത്തിലുള്ള സർക്കാരിനെതിരേ മൊത്തം 20,000 കോടി രൂപ നഷ്ടം കണക്കാക്കാവുന്ന അഴിമതി ആരോപണങ്ങൾ ഉയർന്ന് വന്നിരുന്നു.
ഇതിന് പുറമേ അന:ധികൃത കുടിയേറ്റങ്ങളും തേയില തോട്ടങ്ങളിലെ പ്രശ്നങ്ങളും ഗൊഗൊയി സർക്കാരിനു തലവേദന സൃഷ്ടിച്ചിരുന്നു.
അതിനാൽ 2011-ലെ നിയമസഭാ തെരഞ്ഞെടുപ്പിൽ സംസ്ഥാനത്ത് ശക്തമായ ഭരണവിരുദ്ധ വികാരം പല മാധ്യമങ്ങളും പ്രവചിച്ചിരുന്നെങ്കിലും തരുൺ ഗൊഗൊയിക്ക്  മൂന്നാം വട്ടവും തുടർച്ചയായി തന്റെ പാർട്ടിയെ അധികാരത്തിലേക്ക് നയിക്കുവാൻ സാധിച്ചു.
1972 ജൂലൈ 30 ന് തരുൺ ഗോഗോയ് ഗൌഹതി സർവകലാശാലയിൽ നിന്ന് സുവോളജിയിൽ ബിരുദാനന്തര ബിരുദധാരിണിയായ ഡോളി ഗോഗോയിയെ വിവാഹം കഴിച്ചു.
എം‌ബി‌എ ബിരുദധാരിണിയായ ചന്ദ്രിമ ഗോഗോയിയും കാളിയബോറിൽനിന്നുള്ള പാർലമെന്റ് അംഗവും ന്യൂയോർക്ക് സർവകലാശാലയിൽ നിന്ന് പബ്ലിക് അഡ്മിനിസ്ട്രേഷനിൽ ബിരുദവും നേടിയ ഗൌരവ് ഗോഗോയിയും ഉൾപ്പെടെ അവർക്ക് രണ്ട് കുട്ടികളാണുള്ളത്.
ജോർഹട്ടിൽ നിന്ന് മെട്രിക്കുലേഷൻ പാസായ തരുൺ ഗോഗോയ്  ഗൌഹതി സർവകലാശാലയിൽ നിന്ന് എൽഎൽബി നേടിയിരുന്നു.
ഗൗഹതി സർവകലാശാലയിലെ സ്റ്റുഡന്റ് അസോസിയേഷൻ നേതാവ് എന്ന നിലയിൽനിന്നായിരുന്നു അദ്ദേഹത്തിന്റെ രാഷ്ട്രീയ ജീവിതത്തിന്റെ ആരംഭം.
2020 ഓഗസ്റ്റ് 26 ന് COVID-19 ബാധിച്ച ഗോഗോയിയെ ആശുപത്രിയിൽ പ്രവേശിപ്പിക്കുകയും ചികിത്സയുടെ ഭാഗമായി പ്ലാസ്മ ട്രാൻസ്പ്ലാൻറ് നടത്തുകയും ചെയ്തു.
കോവിഡ് രോഗം ബാധിച്ചതിന് ശേഷമുള്ള സങ്കീർണതകളും ഒന്നിലധികം അവയവങ്ങളുടെ തകരാറും കാരണം 2020 നവംബർ 23 ന് വൈകുന്നേരം 5.34 ന് ഗൌഹട്ടി മെഡിക്കൽ കോളേജിൽവച്ച് അദ്ദേഹം അന്തരിച്ചു.
അവലംബങ്ങൾ Tarun Gogoi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തരൂർ നിയമസഭാമണ്ഡലം
പാലക്കാട് ജില്ലയിലെ ആലത്തൂർ താലൂക്കിലെ കണ്ണമ്പ്ര , കാവശ്ശേരി , കോട്ടായി , കുത്തന്നൂർ , പെരിങ്ങോട്ടുകുറിശ്ശി , പുതുക്കോട് , തരൂർ , വടക്കഞ്ചേരി എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് തരൂർ നിയമസഭാമണ്ഡലം .
സി.പി.എമ്മിലെ പി.പി. സുമോദാണ് തരൂർ മണ്ഡലത്തെ പ്രതിനിധീകരിക്കുന്നത്.
സ്വതന്ത്രൻ കോൺഗ്രസ് JD(U) CMP ബിജെപി സിപിഐ(എം) വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 2021 170119 131347 24531 പി.പി. സുമോദ് 67744 സിപിഎം കെ.എ ഷീബ 43213 ഐ.എൻ.സി കെ.പി ജയപ്രകാശ് 18465 ബിജെപി 2016 164194 129501 23068 എ.കെ. ബാലൻ 67047 സി.പ്രകാശ് 43979 കെ.വി ദിവാകരൻ 15493 2011 149387 112297 25756 64175 എൻ.വിനീത് 38419 കെ.സി എം. ലക്ഷ്മണൻ 5385
||||||||||||||||||||||||||||||||||||||||||| ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം 1 2 Changing Face of Electoral India Delimitation 2008 - Volume 1 Page 723 ↑ http://www.keralaassembly.org/election/2021/assembly_poll.php?year=2021 no=57 ↑ http://www.keralaassembly.org/2001/poll01.php4?year=2016 no=57 ↑ http://www.keralaassembly.org/election/2021/assembly_poll.php?year=2011 no=57
താടി
താടി (Chin) .
ഒരു ശരീര ഭാഗം.
മുഖത്തിന്റെ കീഴ് ഭാഗത്തായി ആണ് താടി സ്ഥിതി ചെയ്യുന്നത്.
താഡാസനം ഇംഗ്ലീഷ് വിലാസം https://ml.wikipedia.org/wiki/Tadasana
ഇംഗ്ലീഷിലെ പേർ` Mountain Posture എന്നാണ് താഡാസനം കാലുകൾ ചേർത്ത്  വയ്ക്കുക.
കൈകൾ  ശരീരത്തിന്റെ മുന്വശത്തായി കോർത്തു പിടിക്കുക.
ശ്വാസം എടുത്തുകൊണ്ട് കൈകൾ മുകളിലേക്ക് ഉയർത്തുക.
ഉപ്പൂറ്റി ഉയർത്തി  പിടിക്കണം.
കോർത്തു  പിടിച്ചിരിക്കുന്ന കൈപ്പത്തികളുടെ ഉൾവശം മുകളിലേക്കായിരിക്കണം.
ശ്വാസം വിട്ടുകൊണ്ട് തിരികെ വരണം.
ഗുണങ്ങൾ ശ്വസനേന്ദ്രിയങ്ങളെ ശക്തിപ്പെടുത്തുന്നു.
ആസ്തമയ്ക്ക് ആശ്വാസം കിട്ടുന്നു.
ഉയരം കൂടുവാൻ ഉപകരിക്കും.
തോൾസന്ധികളിലെ വേദന കുറയാൻ നല്ലതാണ്.
താണിക്കുടം പുഴ ഇംഗ്ലീഷ് വിലാസം https://ml.wikipedia.org/wiki/Thanikkudam_River
തൃശ്ശൂർ ജില്ലയിലെ വാഴാനി/പീച്ചിമലകളുടെ പടിഞ്ഞാറൻ താഴ്വരകളിൽ ഉത്ഭവിച്ച് നഗരത്തിന്റെ വടക്കൻപ്രദേശങ്ങളിലൂടെ പുഴയ്ക്കൽ പാടങ്ങളിലും പുല്ലഴി കോൾനിലങ്ങളിലുമായി ഒഴുകിയെത്തി ഏനാമ്മാവ് ബണ്ടിലൂടെ ചേറ്റുവാ കായലിൽ അവസാനിക്കുന്ന താരതമ്യേന വലിപ്പം കുറഞ്ഞ ഒരു പുഴയാണു് താണിക്കുടം പുഴ ( പുഴയ്‌ക്കൽ പുഴ ).
നടുത്തോട് എന്നും വിയ്യൂർ പുഴ എന്നും പ്രാദേശികമായി അറിയപ്പെടുന്നുണ്ടു്.
29കി.
മീറ്റർ നീളമുള്ള ഈ പുഴ ജില്ലയിലെ നെല്ലുത്പാദനത്തെ സംബന്ധിച്ച്‌ അതീവപ്രാധാന്യമുള്ളതാണ്‌.
ഗുരുതരമായ ജലമലിനീകരണം നേരിടുന്ന പുഴയാണിത്‌ .
മച്ചാട്‌ മലനിരകളിൽനിന്നുതന്നെ ഉത്ഭവിക്കുന്ന ഈ പുഴയുടെ പ്രധാനകൈവഴികൾ നടുത്തോട്‌, പൂമലത്തോട്‌, കട്ടച്ചിറത്തോട്‌ എന്നിവയാണ്‌.
ചേറ്റുവക്കായലിൽ ലയിക്കുന്ന ഈ പുഴ കേരളത്തിലെ നീളം കുറഞ്ഞപുഴകളിലൊന്നാണ്.
ഉത്ഭവവും ഗതിയും
തെക്കുവടക്കു് അനുസ്യൂതമായി തുടരുന്ന പശ്ചിമഘട്ടം പാലക്കാട് ജില്ലയുടെ കിഴക്കുഭാഗത്ത് (പാലക്കാടൻ ചുരം) രണ്ടുഭാഗമായി വേർപെട്ടുകിടക്കുന്നു.
ഏകദേശം ആ അഭാവത്തിനു പകരമായി പാലക്കാടിനും തൃശ്ശൂരിനും ഇടയിൽ സ്ഥിതിചെയ്യുന്ന ഉയർന്ന പ്രദേശമാണു് പീച്ചി, വാഴാനി, വെള്ളാനി മലകൾ.
ഇവയുടെ പടിഞ്ഞാറുള്ള ഭാഗങ്ങളിലെ നീരുവാർച്ച ചെറിയ അരുവികളായി ഒത്തുചേർന്ന് തെക്കോട്ടൊഴുകിയെത്തുന്നതാണു് താണിക്കുടം പുഴയായി രൂപാന്തരപ്പെടുന്നതു്.
വീരോലിപ്പാടം, കല്ലൻപാറ, കട്ടിലപ്പൂവം  തുടങ്ങിയ മലയോരപ്രദേശങ്ങളിൽനിന്നു് ഏകദേശം പത്തുകിലോമീറ്ററുകളോളം പല കൈവഴികളായി വികസിക്കുന്ന ഈ തോട് കുണ്ടുകാടിനുസമീപം വെച്ച് ഒരുമിച്ചുചേരുന്നു.
ആനക്കുഴിങ്ങര എന്നറിയപ്പെടുന്ന സ്ഥലത്തുവെച്ച് പുഴയുടെ മുകളിലൂടെ നിർമ്മിച്ചിട്ടുള്ള നീർപ്പാലത്തിലൂടെ (Aqueduct) പീച്ചി ജലസേചനപദ്ധതിയുടെ പ്രധാന വലതുകര കനാൽ താണിക്കുടം പുഴയെ മുറിച്ചുകടക്കുന്നു.
പത്തുകിലോമീറ്ററുകളോളം ഇടനാടുകളിലൂടെ ഒഴുകിയെത്തുന്ന നദി തൃശ്ശൂർ നഗരത്തിലെ പെരിങ്ങാവിലൂടെ പുഴയ്ക്കൽ പാടത്ത് എത്തിച്ചേരുന്നു.
സമുദ്രനിരപ്പിൽനിന്നും ഏതാനും മീറ്റർ മാത്രം ഉയരമുള്ള ഈ താഴ്ന്ന സമതലപ്രദേശത്ത് പുഴ സാവധാനം പരന്ന് പുല്ലഴി കോൾപ്പാടങ്ങളിലും ഏനാമ്മാവ് ബണ്ട് മറിഞ്ഞ് ചേറ്റുവാ കായലിലും ലയിച്ചുചേരുന്നു.
ഈ ഭാഗത്ത് ഏകദേശം ഒമ്പതുകിലോമീറ്ററുകളോളം പുഴയെ വ്യതിരിക്തമായ ജലപാതയായി കണക്കാക്കാം.
എന്നിരുന്നാലും താഴ്ന്ന പ്രദേശങ്ങളിൽ മഴക്കാലത്ത് ഈ ആറു് വെള്ളത്താൽ മൂടി പാടവുമായി മറഞ്ഞ് കിടക്കും.
ജലസമ്പത്തും വിഭവശേഷിയും താണിക്കുടം പുഴ മദ്ധ്യവേനൽ സമയത്തു്
ഭൂപ്രകൃതിയനുസരിച്ച് തൃശ്ശൂർ നഗരത്തിന്റെ വടക്കുകിഴക്കൻ പ്രാന്തമേഖലകളിലെ നീരുവാർച്ച മിക്കവാറും പൂർണ്ണമായും ഈ പുഴയിലാണു് എത്തിച്ചേരുന്നതു്.
ആണ്ടുതോറുമുള്ള സ്വാഭാവികവർഷപാതമാണു് പുഴയുടെ പ്രധാന ജലസ്രോതസ്സ്.
മഴക്കാലം കഴിയുന്നതോടെ നീരുറവുകൾ വറ്റിപ്പോകുമെങ്കിലും കരുവന്നൂർ പുഴയിലുള്ള പീച്ചി ജലസേചനപദ്ധതിയുടെ വലതുകര മുഖ്യശാഖാകനാലിൽ വെള്ളം തുറന്നുവിടുന്ന മാസങ്ങളിൽ പുഴയിൽ നേരിയ തോതിലെങ്കിലും പ്രവാഹം തുടരും.
കള്ളായിച്ചിറ, അക്കരപ്പുറം ചിറ, പെരുംതാന്നിച്ചിറ എന്നിവയാണു് ഈ പുഴയിലെ സ്ഥിരനിർമ്മിതമായ അണക്കെട്ടുകൾ.
ഇവയിൽ നിന്നും ലഭ്യമായിരുന്ന ജലം ഉപയോഗിച്ച് സമീപകാലംവരെ ഈ പ്രദേശങ്ങളിൽ വ്യാപകമായി ഇരുപ്പൂ (കന്നിക്കൊയ്ത്തും മകരക്കൊയ്ത്തുമായി ആണ്ടിൽ രണ്ടുതവണ) നെൽകൃഷി ചെയ്തിരുന്നു.
നെൽകൃഷി ഏതാണ്ടു് പൂർണ്ണമായും ഇല്ലാതായെങ്കിലും വടക്കൻ‌തൃശ്ശൂരിന്റെ പ്രധാന ഭൂഗർഭജലസ്രോതസ്സ് എന്ന നിലയിൽ ഈ ആറിനു് വളരെ പ്രാധാന്യമുണ്ടു്.
പമ്പ് സെറ്റുകൾ ഉപയോഗിച്ച് പുഴയിൽനിന്നും വലിച്ചെടുക്കുന്ന വെള്ളം ഉപയോഗിച്ച് തീരപ്രദേശത്ത് ഉടനീളം നേന്ത്രവാഴ, പച്ചക്കറികൾ, നാളികേരം തുടങ്ങിയ വിളകൾ കൃഷി ചെയ്യുന്നുണ്ട്.
വാഴ, കുരുമുളകു്, കശുമാവു്, മരച്ചീനി, അടയ്ക്ക, ഔഷധസസ്യങ്ങൾ, മലക്കറികൾ, അലങ്കാരച്ചെടികൾ തുടങ്ങിയ ഒട്ടനവധി കാർഷികവിഭവങ്ങൾ കൃഷിചെയ്യുന്ന ഗ്രാമങ്ങളാണു് ഈ പുഴയുടെ തീരപ്രദേശങ്ങൾ മിക്കതും.
കുണ്ടുകാട് , മുട്ടിക്കൽ, താണിക്കുടം , മാടക്കത്ര , വില്ലടം , കുറ്റുമുക്ക് തുടങ്ങിയവ ഇത്തരം പ്രദേശങ്ങളാണു്.
നേരിട്ട് കുടിക്കാൻ ഉപയോഗിക്കുന്നില്ലെങ്കിലും സമീപത്തുള്ള കിണറുകളിലേയും കുളങ്ങളിലേയും ജലലഭ്യത ഒരു വലിയ പരിധിവരെ ഈ പുഴയിലെ ജലനിരപ്പിനേയും ഒഴുക്കിനേയും ആശ്രയിച്ചാണു് മാറിക്കൊണ്ടിരിക്കുന്നതു്.
പുഴയിലെ ജലലഭ്യതയെ ആശ്രയിച്ചു പ്രവർത്തിക്കുന്ന വില്ലടത്തേയും മറ്റും പമ്പ് ഹൌസുകൾ അതതു നാടുകളിലെ പ്രധാനപ്പെട്ട കുടിവെള്ള സ്രോതസ്സുകളാണു്.
മേൽത്തരമായി കണക്കാക്കിയിരുന്ന താണിക്കുടം പുഴയിലെ മണൽ  ഈ അടുത്ത കാലംവരേയ്ക്കും തൃശ്ശൂർ നഗരത്തിലേയും സമീപപ്രദേശങ്ങളിലേയും കെട്ടിടനിർമ്മാണത്തിനു് ധാരാളമായി ഉപയോഗിച്ചിരുന്നു.
അനിയന്ത്രിതമായ മണൽഖനനവും ഉപഭോഗവും ഒഴുക്കിന്റെ വാർഷികക്രമരാഹിത്യവും മൂലം പുഴയുടെ അടിത്തട്ടിന്റേയും വശങ്ങളുടേയും ഘടനയും സ്വഭാവവും കഴിഞ്ഞ ദശകങ്ങളിൽ ഗണ്യമായിമാറിയിട്ടുണ്ടു്.
മദ്ധ്യകേരളത്തിൽ കണ്ടുവരുന്ന മിക്കവാറും ശുദ്ധജലമത്സ്യഇനങ്ങളും കക്ക, ഞവിഞ്ഞി, പലയിനം തവളകൾ, ആമ, നീർപ്പാമ്പുകൾ തുടങ്ങിയ മറ്റുജലജീവികളും ഈ പുഴയിലും സുലഭമായിരുന്നു.
ഇവയിൽ പലതും അമിതമായ മണൽ ഖനനം, ജലോപഭോഗം, വനനശീകരണം, മണ്ണൊലിപ്പ് തുടങ്ങിയവയുടെ ഫലമായി ഇപ്പോൾ അപൂർവ്വമായിവരുന്നു .
മുൻ‌കാലങ്ങളിൽ കോരുവല, കുരുത്തി, ചൂണ്ട, ഒറ്റാൽ, നഞ്ച്, പന്നിപ്പടക്കം തുടങ്ങിയ മാർഗ്ഗങ്ങൾ ഉപയോഗിച്ച് സ്ഥലവാസികൾ വ്യാപകമായി മത്സ്യബന്ധനം നടത്തിയിരുന്നു.
പരിസരമലിനീകരണവും ജീവിവംശനാശവും പരിഗണിച്ച് ഇത്തരം മീൻ‌പിടുത്തരീതികളിൽ പലതും ഇപ്പോൾ നിയമം വഴി നിരോധിച്ചിട്ടുണ്ടു്.
വിനോദസഞ്ചാരം താണിക്കുടം പുഴ
വാഴാനി വന്യസംരക്ഷണകേന്ദ്രത്തിനു തൊട്ടടുത്തുള്ള വീരോലിപ്പാടം, കട്ടിലപ്പൂവം തുടങ്ങിയ പുഴയുടെ ഉത്ഭവപ്രദേശവും ആനക്കുഴിങ്ങര, കള്ളായിച്ചിറ, തീർത്ഥാനി എന്നീ സ്ഥലങ്ങളും ഹ്രസ്വവിനോദയാത്രകൾക്കു് അനുയോജ്യമായ വിധത്തിൽ വന്യഭംഗി നിറഞ്ഞതാണു്.
ജൂൺ മുതൽ ജനുവരി വരെയുള്ള സമയമാണു്  ഇത്തരം യാത്രകൾക്കു് സൌകര്യപ്രദം.
ചെറിയ വെള്ളച്ചാട്ടങ്ങളും ഇടതൂർന്ന കാടുകളുമുള്ള കള്ളായിച്ചിറ ഫോട്ടോഗ്രാഫർമാർക്കു് പ്രിയങ്കരമാണു്.
പുഴയുടെ ഗതിമാർഗ്ഗത്തിലാണു് താണിക്കുടം, കുറ്റുമുക്ക്, നെട്ടിശ്ശേരി, പുഴയ്ക്കൽ തുടങ്ങിയ ഹിന്ദുക്ഷേത്രങ്ങൾ.
ഈ പുഴയുടെ പ്രകൃതിഭംഗിയാണു് പുഴയ്ക്കൽ വികസിപ്പിച്ചുവരുന്ന വിനോദസഞ്ചാരകേന്ദ്രങ്ങൾക്കും മറ്റും മുഖ്യപശ്ചാത്തലം.
അടാട്ട് ഗ്രാമപഞ്ചായത്തിന്റെ ആഭിമുഖ്യത്തിൽ അവിടെ ഈ പുഴയിലൂടെ ബോട്ടിങ്ങ് സൌകര്യം ഏർപ്പെടുത്തിയിട്ടുണ്ടു്.
പുഴയ്ക്കുസമീപത്തു് വിശാലമായ ഭവനപദ്ധതികളും സമ്മേളനനഗരിയും മറ്റും പുതുതായി വികസിച്ചുവരുന്നു.
വീരോലിപ്പാടം, കുണ്ടുകാട് , താണിക്കുടം , വില്ലടം , കുറ്റുമുക്ക് , പെരിങ്ങാവു് , പുഴയ്ക്കൽ തുടങ്ങിയവയാണു് തീരത്തെ പ്രധാന ജനവാസകേന്ദ്രങ്ങൾ.
തൃശ്ശൂരിലെ ഒരു പ്രധാന ഉപനഗരമായി വികസിക്കുന്ന ശോഭാ സിറ്റി ഈ പുഴയുടെ തീരത്താണു്.
താണിക്കുടം പുഴ താണിക്കുടം ക്ഷേത്രത്തിനരികിൽ - മകരമാസം.
മൺസൂൺ സമയത്തു് ഈ പുഴ കവിഞ്ഞൊഴുകിയാണു് ക്ഷേത്രത്തിൽ 'ആറാട്ട്' നടക്കുന്നതു്.
അതിശക്തമായ മഴക്കാലത്ത്  ഈ പുഴയിൽ ഉണ്ടാവുന്ന വെള്ളപ്പൊക്കത്തിന്റെ അനന്തരഫലമാണു് താണിക്കുടം ഭഗവതി ക്ഷേത്രത്തിൽ നടന്നുവരുന്ന ആറാട്ട് എന്ന ചടങ്ങ്.
എല്ലാ വർഷവും ഒന്നോ രണ്ടോ തവണ ഈ പ്രതിഭാസം പതിവുണ്ടു്.
പുഴയ്ക്കൽ ധർമ്മശാസ്താക്ഷേത്രം ഈ പുഴയുടെ ഓരത്താണു്.
തൃശ്ശൂർ-കുന്നംകുളം/ഗുരുവായൂർ, കൊടുങ്ങല്ലൂർ-ഷൊർണൂർ (സം.പാ.22)എന്നീ സംസ്ഥാനപാതകളും എറണാകുളം-ഷൊറണൂർ തീവണ്ടിപ്പാതയും തൃശ്ശൂർ - ഗുരുവായൂർ തീവണ്ടിപ്പാതയും താണിക്കുടം പുഴയ്ക്കു മീതെക്കൂടി കടന്നുപോകുന്നുണ്ട്.
കേരളത്തിലെ നദികളുടെ പട്ടിക അവലംബം ↑ ↑ ↑ ↑ ↑ ↑ ↑ ഹിന്ദുവിൽ വന്ന മലിനീകരണത്തെ സംബന്ധിച്ച വാർത്ത -ശേഖരിച്ചത് 13-06-2013 ↑ ↑ ↑ ↑ പുഴക്കൽ ചാൽ കയർഭൂവസ്ത്രം ഉപയോഗിച്ച് സംരക്ഷിക്കൽ -The Mahatma Gandhi National Rural Employment Guarantee Act (Total Approved Work For Financial year-2011-2012) ശേഖരിച്ചത് (13-06-2013) ↑ ↑ ഇന്ത്യയിലെ ഏറ്റവും മലിനീകരിക്കപ്പെട്ട നദികളുടെ പട്ടികയിൽ കേരളത്തിൽ നിന്നും മൂന്ന് നദികളും.
തിരുവനന്തപുരത്തെ കരമനയാർ തൃശ്ശൂരിലെ പുഴയ്ക്കൽ പുഴ എറണാകുളത്തെ കടമ്പ്രയാർ എന്നിവയാണ് കൂടുതൽ മലിനീകരിക്കപ്പെട്ട നദികളുടെ പട്ടികയിലുള്ളത്.
ദേശീയ മലിനീകരണ നിയന്ത്രണ ബോർഡാണ് പട്ടിക പുറത്തിറക്കിയത്.kerala's most polluted rivers [Reporter HD Video] ↑ ↑ http://www.janmabhumidaily.com/jnb/News/12500%5Bപ്രവർത്തിക്കാത്ത+കണ്ണി%5D ↑ http://madhumaamman.blogspot.in/2011/08/blog-post.html ↑ http://www.hindu.com/2007/07/03/stories/2007070353990300.htm ↑ http://www.manoramaonline.com/cgi-bin/mmonline.dll/portal/ep/common/pictureGalleryPopup.jsp?picGallery=MM+Photo+Galleries%2FFestival%2FThanikkudam+Bagavathi+Temple BV_ID=@@@ Archived 2010-10-20 at the Wayback Machine .
മനോരമ] ↑ http://ibnlive.in.com/news/thrissur-temple-welcomes-rains/43534-3-23.html%5Bപ്രവർത്തിക്കാത്ത+കണ്ണി%5D Puzhakkal River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താടിയെല്ല്
മനുഷ്യശിരസ്സിലെ ഏറ്റവും വലുതും, ബലം ഏറിയതും, താഴെയുള്ളതുമായ അസ്ഥിയാണു് ഇതിനെയാണ് താടിയെല്ല് അഥവാ ഹനു .
വായും താടിയും ഉൾപ്പെടുന്ന മുഖത്തിന്റെ കീഴ്ഭാഗത്ത് കാണപ്പെടുന്ന എല്ലാണ് കീഴ്ത്താടി.
വായുടെ താഴത്തെ പല്ലുകളെ അവയുടെ സ്ഥാനത്ത് നിർത്തുന്നത് താടിയെല്ലാണ്.
ചെവിയുടെ ഉള്ളിൽ കാണപ്പെടുന്ന ശ്രവണാസ്ഥികൾ ഒഴിച്ചുനിർത്തിയാൽ, തലയോട്ടിയിൽ തനതായി ചലിപ്പിക്കാവുന്ന ഒരേ ഒരു അസ്ഥിയാണ് താടിയെല്ല്.
ഭ്രൂണത്തിന്റെ വലത്തെയും ഇടത്തെയും കീഴ്ത്താടി മുഴകൾ സംയോജിക്കുമ്പോൾ ആണ് താടിയെല്ല് രൂപപ്പെടുന്നത്.
ഇവ യോജിക്കുന്ന ബിന്ദുവിൽ രൂപപ്പെടുന്ന നേർത്ത വരമ്പ് മാൻടിബുലാർ സിംഫൈസിസ് എന്ന പേരിൽ താടിയുടെ മുൻവശത്ത് മദ്ധ്യത്തിൽ ലംബമായി കാണപ്പെടുന്നു.
ഇടത്തെയും വലത്തെയും കിഴ്ത്താടി മുഴകൾ യോജിപ്പിക്കുന്നത് നാരുകൾ അടങ്ങുന്ന തരുണാസ്ഥികളാണ് .
താടെപള്ളിഗുടെം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിൽ ആന്ധ്രാപ്രദേശ് സംസ്ഥാനത്തെ വെസ്റ്റ് ഗോദാവരി ജില്ലയുടെ മധ്യഭാഗത്ത് സ്ഥിതി ചെയ്യുന്ന ഒരു നഗരവും താലൂക്കുമാണ് ടാടെപള്ളിഗുടെം .
ജില്ലാ ആസ്ഥാനമായ എലുരുവിന് 50 കി.
മീ അടുത്തായായാണ് ഈ നഗരത്തിന്റെ സ്ഥാനം.
ചുറ്റുപാടും പാടശേഖരങ്ങൾ കൊണ്ടും കനാലുകൾ കൊണ്ടും സമൃദ്ധമായ ഈ നഗരം വെസ്റ്റ് ഗോദാവരി ജില്ലയിലെ വളർന്നു കൊണ്ടിരിക്കുന്ന ഒരു വ്യവസായിക നഗരമാണ്.
ഗോദാവരി ജില്ലകളിൽ ടാടെപള്ളിഗുടെം വിദ്യാഭ്യാസസ്ഥാപനങ്ങൾക്കും പേരു കേട്ടതാണ്.
താണിക്കുടം ഇംഗ്ലീഷ് വിലാസം https://ml.wikipedia.org/wiki/Thanikkudam താണിക്കുടം താണിക്കുടം 10°34′25″N 76°15′35″E ﻿ / ﻿ 10.5736°N 76.2597°E ﻿ / 10.5736; 76.2597 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല തൃശൂർ ഭരണസ്ഥാപനം(ങ്ങൾ) പഞ്ചായത്ത് ( മാടക്കത്തറ ) പ്രസിഡണ്ട് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 680028 +91 0487269 സമയമേഖല UTC +5:30 പ്രധാന ആകർഷണങ്ങൾ ഭഗവതി ക്ഷേത്രം , ഉദ്യാനസസ്യത്തോട്ടങ്ങൾ
തൃശ്ശൂർ നഗരത്തിൽനിന്നും ഏകദേശം പത്തുകിലോമീറ്റർ വടക്കുകിഴക്കു സ്ഥിതി ചെയ്യുന്ന ഒരു പ്രദേശമാണു് താണിക്കുടം .
തൃശ്ശൂർ താലൂക്കിലെ ഒല്ലൂക്കര ബ്ലോക്കിൽ മാടക്കത്തറ പഞ്ചായത്തിലെ പ്രധാന കേന്ദ്രമായ ഈ പരമ്പരാഗതഗ്രാമപ്രദേശം അതിവേഗത്തിൽ ഒരു ചെറുപട്ടണമായി മാറിക്കൊണ്ടിരിക്കുന്നു.
തൃശ്ശൂർ , മണ്ണുത്തി , വടക്കാഞ്ചേരി , വാഴാനി എന്നിവിടങ്ങളിലേക്കു് നേരിട്ട് പോകാവുന്ന പാതകളുണ്ട്.
തൃശ്ശൂർ ജില്ലയിലെ മറ്റ് ഇടനാടൻ ഗ്രാമപ്രദേശങ്ങൾ പോലെത്തന്നെയാണു് താണിക്കുടത്തിന്റേയും ഭൂപ്രകൃതി.
ജനനിബിഢമായ ഭാഗങ്ങളിൽ സമുദ്രനിരപ്പിൽനിന്നും ശരാശരി 20 മീറ്ററിനും 50 മീറ്ററിനും ഇടയിൽ ഉയരമുണ്ട്.
ഭൂപ്രകൃതിയനുസരിച്ച് പഞ്ചായത്തിനെ കുന്നിൻപ്രദേശം, ചരിവ്, താഴ്വരകൾ എന്നിങ്ങനെ തരം തിരിക്കാം.
കിഴക്കുഭാഗത്ത് വാഴാനിമലനിരകളുടെ തെക്കേ അറ്റവും പീച്ചി മലകളുടെ വടക്കുപടിഞ്ഞാറു് അറ്റവും ക്രമേണ വന്നവസാനിക്കുന്നത് ചെങ്കല്ലി എന്ന സാമാന്യം ഉയരമുള്ള (പരമാവധി ഉയരം സമുദ്രനിരപ്പിൽനിന്നും 200 മീറ്റർ)വലിയ കുന്നിലാണ്.
മേപ്പാടം, തളിയൻപാറ തുടങ്ങിയ താരതമ്യേന  ചെറിയ കുന്നുകൾകൂടി ഒഴിച്ചുനിർത്തിയാൽ ഏറെക്കുറെ സമതലപ്രദേശമാണ് മിക്കവാറും.
എന്നിരുന്നാലും മലനാട്, ഇടനാട്, താഴ്‌വാര പ്രദേശം എന്നിങ്ങനെയുള്ള നിമ്നോന്നത ഭൂപ്രകൃതി എല്ലായിടത്തും പൊതുവായി കാണാം.
ഈ ഗ്രാമപ്രദേശം മധ്യമേഖലയിലെ ഉത്തുംഗ-സമതല-അതിവർഷപാത ഉപമേഖലയിൽ പെടുന്നു.
വടക്ക്, കിഴക്ക് ഭാഗങ്ങളാണ് ഏറ്റവും ഉയരം കൂടിയത്.
ചുരുക്കത്തിൽ വിശാലമായ താഴ്വരകളും, ഉയർന്ന കുന്നിൻപ്രദേശങ്ങളും ഇവയെ ബന്ധിപ്പിക്കുന്ന ഇടത്തരം ഉയരമുള്ള പ്രദേശങ്ങളും സമതലങ്ങളും ചേർന്നതാണ് താണിക്കുടത്തിന്റെ പൊതുവായ ഭൂപ്രകൃതി.
ചെങ്കൽമണ്ണ്, കനം കുറഞ്ഞ മണ്ണ്, വനമണ്ണ്, എക്കൽ മണ്ണ്, മണൽ കലർന്ന മണ്ണ് എന്നിവയാണ് ഇവിടത്തെ പ്രധാന മണ്ണിനങ്ങൾ.
പീച്ചി ,വാഴാനി സംഭരണികളുമായി തൊട്ടുകിടക്കുന്ന വൃഷ്ടിപ്രദേശവും, വെള്ളാനി പച്ച മലനിരകളുടെ പടിഞ്ഞാറേ അറ്റവും സ്വാഭാവിക വനങ്ങളാണ്.
ഈ വനമേഖലയിൽനിന്നും ഔഷധസസ്യങ്ങൾ, തേൻ, ഇഞ്ച തുടങ്ങിയ ചെറുകിട വനവിഭവങ്ങൾ, പച്ചിലവളം, വിറക് എന്നിവയും ലഭിക്കുന്നു.
ഈ മേഖലയിൽ മയിൽ അടക്കമുള്ള പക്ഷികളും, മാൻ, മുയൽ, വിവിധയിനം പാമ്പുകൾ, കാട്ടുപന്നി തുടങ്ങിയ വന്യജീവികളും ഉണ്ട്.
നാൽപതുകളിലുണ്ടായ രൂക്ഷമായ ഭക്ഷ്യക്ഷാമം കാരണം വനപ്രദേശം വെട്ടിത്തെളിച്ച് കൃഷിയിറക്കാൻ ജനങ്ങൾ നിർബന്ധിതരായി.
ഇക്കാലഘട്ടത്തിൽ വ്യക്തികളും സംഘങ്ങളും ഒരുപോലെ വനഭൂമിയിൽ കൃഷിചെയ്യുന്നതിന് മുന്നിട്ടിറങ്ങി.
തത്ഫലമായി സ്വാഭാവികവനങ്ങൾക്കു് ഗുരുതരമായ  ക്ഷീണം സംഭവിച്ചിട്ടുണ്ട്.
പരമ്പരാഗതമായി നെൽകൃഷി ചെയ്തുവന്നിരുന്ന നിരപ്പായ പ്രദേശങ്ങളിൽ എൺപതുകളോടെ മറ്റു കൃഷികൾക്കും താമസസ്ഥലങ്ങൾക്കും പ്രാമുഖ്യം കൂടിവന്നു